อุตุฯ เตือนเหนือร้อนสุด 40-43 องศา
ศูนย์ข่าวภาคเหนือ-22 ก.พ.2548ศูนย์อุตุนิยมวิทยา เตือน 8 จังหวัดภาคเหนือประสบอากาศร้อนจัดสูงสุดถึง 40-43 องศาเซลเซียส และอาจเกิดพายุลูกเห็บเกิดขึ้นในบางพื้นที่ นางกรรณิกา ปุรณะพรรค์ ผู้อำนวยการศูนย์อุตุนิยมวิทยาภาคเหนือ เปิดเผยว่า จากการคาดหมายลักษณะอากาศของภาคเหนือ ในช่วงฤดูร้อน ประมาณกลางเดือนกุมภาพันธ์ ไปจนถึงกลางเดือนพฤษภาคม นี้ พบว่า ฤดูร้อนของประเทศไทยปีนี้ จะเริ่มตั้งแต่กลางเดือนกุมภาพันธ์เป็นต้นไป ซึ่งคาดการณ์เอาไว้ว่า อากาศจะร้อนจัดตั้งแต่กลางเดือนมีนาคมเป็นต้นไป จนสิ้นสุดฤดูร้อน โดยมีอุณหภูมิสูงสุด 40-43 องศาเซลเซียส ในบางพื้นที่ 8 จังหวัดภาคเหนือ ได้แก่ แม่ฮ่องสอน ลำปาง ลำพูน น่าน อุตรดิตถ์ สุโขทัย ตาก และเพชรบูรณ์ นางกรรณิกา กล่าว ทั้งนี้ นางกรรณิกายังกล่าวถึงข้อควรระวังในช่วงฤดูร้อนที่อาจเกิดขึ้นได้อีกว่า อาจเกิดพายุฤดูร้อน เนื่องจากบริเวณความกดอากาศสูงจากประเทศจีน ซึ่งเป็นอากาศเย็นและแห้งแล้งจะแผ่ลิ่มลงมาปะทะกับอากาศร้อนชื้นที่ปกคลุมบริเวณประเทศไทยตอนบน ทำให้เกิดพายุฝนฟ้าคะนอง พายุลมแรง และอาจเกิดลูกเห็บตกลงมาด้วย ซึ่งจะเป็นอันตรายต่อชีวิตและทรัพย์สิน สิ่งปลูกสร้าง ตลอดจนทำความเสียหายแก่พืชผลทางการเกษตรได้ 
ศูนย์ข่าวภาคเหนือ-22 ก.พ.2548 ศูนย์อุตุนิยมวิทยา เตือน 8 จังหวัดภาคเหนือประสบอากาศร้อนจัดสูงสุดถึง 40-43 องศาเซลเซียส และอาจเกิดพายุลูกเห็บเกิดขึ้นในบางพื้นที่ นางกรรณิกา ปุรณะพรรค์